Verenigings - HTS Drostdy
Hierdie is 'n goeie geleentheid vir leerders wat belangstel om 'n klankingenieur te word of wat graag meer wil leer van tegnologie. Leerders ontvang basiese opleiding by CreativeSound en hulle kry geleentheid om te werk saam met CreativeSound/IntelloAcoustics wanneer hulle in en om Worcester werk soos byvoorbeeld by die Tussen-Ons-fees wat in Worcester aangebied word.
Kontakpersoon – Pierre Compton – pierrecompton@htsdrostdy.co.za
Drostdy is bevoorreg dat 'n groep leerders as noodhulpbeamptes gekwalifiseer is en 'n groot groep as rugbynoodhulp kwalifiseer.
Kontakpersoon – Jackie le Roux – jackieleroux@htsdrostdy.co.za
Donkies vir Jesus
Donkies vir Jesus is 'n Christen jeug-aksie binne HTS Drostdy. Tieners neem hier deel aan lofprysingsgeleenthede, kleingroepe en uitreike binne en buite die skool. Gereelde sprekers kom deel hulle wysheid oor 'n reistog in geloof.
Ons wil Jesus se hande en voete wees. Met ons weeklikse byeenkomste, in Vrydag se eerste pouse, wil ons 'n geleentheid, waar alle Donkies 'n stuk van Jesus se hart kan beleef, skep.
Kontakpersoon – Hansen Preuss – jeugwerker@htsdrostdy.co.za
Ons as skool wil graag ons deel doen om ons koolstofvoetspoor bietjie ligter te maak, so ons stel graag ons nuwe klub bekend: Drostdy Eko-lusie. Ons projekte sal altyd streef daarna om volhoubaar te wees. Die eerste projek wat ons loods, behels die insameling van plastiekdoppies en "bread tags" wat in samewerking met die Sweethearts Foundation herwin word om rolstoele vir mense in nood te skenk.